РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

12 Број: 06-2/275-12

20.новембар 2012. године

Б е о г р а д

З А П И С Н И К

22. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ

И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 14. НОВЕМБРА 2012. ГОДИНЕ

 Седница Одбора је почела у 10,00 часова.

 Седницом је председавала Весна Ковач, председник Одбора.

 Седници су присуствовали чланови: Војислав Вујић, Золтан Пек, Радмило Костић и заменици чланова Одбора: Дејан Раденковић, др Владимир Маринковић, Мирјана Марјановић, Бошко Ристић и Слободан Јеремић.

 Седници нису присуствовали Радојко Обрадовић, заменик председника Одбора и чланови Одбора: Зоран Антић, Верољуб Арсић, Жика Гојковић, мр Божидар Ђелић, Бојан Ђурић, Драган Томић и Ђорђе Стојшић.

 Седници Одбора је присуствовао др Владимир Вучковић, члан Фискалног савета.

 На предлог председника, Одбор је већином гласова (осам за) утврдио следећи

Д н е в н и р е д

1. Разматрање Правилника о изменама и допунама Правилника о

унутрашњем уређењу и систематизацији радних места у Фискалном савету (број 02-606/12);

2. Разматрање Извештаја о раду Фискалног савета за 2011. годину (број 02-

905/12);

3. Разматрање Предлога измена и допуна Финансијког плана Фискалног

савета за 2012. годину, ради разматрања и давања сагласности (број 400-2429/12);

 4. Pазматрање Предлога финансијског плана за 2013. годину и пројекције за 2014. и 2015. годину, са образложењем и Нацртом кадровског плана, ради разматрања и давања сагласности (број 400-3046/12).

**Прва тачка дневног реда:** Разматрање Правилника о изменама идопунама Правилника о унутрашњем уређењу и систематизацији радних места у Фискалном савету (број 02-606/12);

 Владимир Вучковић је као уводничар по овој тачки дневног реда, рекао да се не повећава број радних места, већ се врши прекомпоновање радних места, и то пре свега се врши смањење броја специјалних саветника са седам на два, зато што су Савету потребни малађи саветници – аналитичари, уместо специјалних саветника.

 У дискусији су учествовали Весна Ковач и Владимир Вучковић.

 Одбор је већином гласова (девет за) донео Одлуку о давању сагласности на Правилник о изменама и допунама Правилника о унутрашњем уређењу и систематизацији радних места у Фискалном савету број 02-606/12.

**Друга тачка дневног реда:**Разматрање Извештаја о раду Фискалног савета за 2011. годину (број 02-905/12);

 Владимир Вучковић се осврнуо у свом излагању на прву годину – годину уходавања у раду Фискалног савета.

 У дискусији су учествовали Весна Ковач, Бошко Ристић и Владимир Вучковић

 Одбор за финансије, републички буџет и контролу трошења јавних средстава прихватио већином гласова (девет за) Извештај о раду Фискалног савета за 2011. годину.

**Трећа тачка дневног реда:**Разматрање Предлога измена и допуна Финансијког плана Фискалног савета за 2012. годину, ради разматрања и давања сагласности (број 400-2429/12);

 Владимир Вучковић је рекао да је потребно било редистрибуирати постојећа средства на трошкове услуга по уговору.

 Одбор је већином гласова (девет за) донео Одлуку о давању сагласности на Предлог измена и допуна Финансијског плана Фискалног савета за 2012. годину, број 400-2429/12.

**Четврта тачка дневног реда:**Pазматрање Предлога Финансијског плана за 2013. годину и пројекције за 2014. и 2015. годину, са образложењем и Нацртом кадровског плана, ради разматрања и давања сагласности (број 400-3046/12).

 Владимир Вучковић је рекао да се Финансијски план Фискалног савета за 2013. годину, пре свега повећава везано за издатке за пријем три млађа саветника у 2013. години, за издатке за услуге за екстерног ревизора и за трошекове израде демографске анализе.

 У дискусији су учествовали Бошко Ристић, Весна Ковач и Владимир Вучковић.

 Одбор је већином гласова (седам за, два уздржана) донео Одлуку о давању сагласности на Предлог Финансијског плана Фискалног савета за 2013. годину, број 400-3046/12.

 Седница Одбора је завршена у 10,25 часова.

Тонски снимак 22. седнице Одбора за финансије, републички буџет и контролу трошења јавних средстава је саставни део овог записника.

 за СЕКРЕТАР ОДБОРА ПРЕДСЕДНИК ОДБОРА

Драгица Крстић-Пурешевић Весна Ковач